Γνωμοδότηση σχετικά με την πρόταση οδηγίας του Συμβουλίου περί των τεχνουργημάτων από πολύτιμα μέταλλα (1) (94/C 148/09)

Στις 7 Δεκεμβρίου 1993, το Συμβούλιο των Ευρωπαϊκών Κοινοτήτων αποφάσισε να ζητήσει, με βάση τις διατάξεις του άρθρου 100 Α της Συνθήκης για την ίδρυση της Ευρωπαϊκής Οικονομικής Κοινότητας, τη γνωμοδότηση της Οικονομικής και Κοινωνικής Επιτροπής για την παραπάνω πρόταση.

Το τμήμα βιομηχανίας, εμπορίου, βιοτεχνίας και υπηρεσιών στο οποίο ανατέθηκε η προετοιμασία των σχετικών εργασιών της ΟΚΕ, υιοθέτησε τη γνωμοδότησή του στις 2 Μαρτίου 1994 με βάση την εισηγητική έκθεση του κ. Ντουβή.

Κατά την 314η σύνοδο ολομέλειας (συνεδρίαση της 23ης Μαρτίου 1994), η Οικονομική και Κοινωνική Επιτροπή υιοθέτησε την ακόλουθη γνωμοδότηση με 87 ψήφους υπέρ, 39 κατά και 6 αποχές (ονομαστική ψηφοφορία).

Η ΟΚΕ εγκρίνει την πρόταση οδηγίας και διατυπώνει τις ακόλουθες παρατηρήσεις.

1. Εισαγωγή

1.1. Η πρόταση οδηγίας του Συμβουλίου περί τεχνουργημάτων από πολύτιμα μέταλλα, επιδιώκει την εναρμόνιση των διάφορων νομοθετικών, κανονιστικών, ή διοικητικών διατάξεων που ισχύουν στα κράτη μέλη και προβλέπουν την πιστοποίηση της καθαρότητας των πολυτίμων μετάλλων και την πιστοποίηση της ευθύνης.

1.2. Οι διαφορές αυτές δημιουργούν φραγμούς και εμπόδια στην ελεύθερη κυκλοφορία εμπορευμάτων στην εσωτερική αγορά. Σε αυτό το πλαίσιο προκύπτουν επίσης προβλήματα σχετικά με την επαρκή προστασία των καταναλωτών αλλά και των οικονομικών δυνατοτήτων των επιχειρήσεων.

1.3. Η πρόταση οδηγίας αφορά την εγχάραξη των τεχνουργημάτων από πολύτιμα μέταλλα, καθώς και τις διαδικασίες πιστοποίησης.

1.4. Τα πολύτιμα μέταλλα που καλύπτονται από την οδηγία είναι ο χρυσός, η πλατίνη, το παλλάδιο και ο άργυρος και τα κατασκευαζόμενα από αυτά τεχνουργήματα μετά τη θέση σε ισχύ της οδηγίας.

1.5. Τα βασικά χαρακτηριστικά της οδηγίας είναι τα ακόλουθα:

α) Ο εγχαραγμένος τίτλος επί του τεχνουργήματος απαιτείται να ανταποκρίνεται στο πραγματικό περιεχόμενο του πολυτίμου μετάλλου (αμιγές ή κράμα).

β) ixΠροβλέπεται περιορισμός των τίτλων που χρησιμοποιούνται για την κατασκευή τεχνουργημάτων με στόχο τη διασφάλιση της διαφάνειας της κοινοτικής αγοράς και μείωση των κινδύνων σύγχυσης.

γ) Λαμβάνονται υπόψη τα τεχνικά προβλήματα μιας κατασκευής, όπως π.χ. η συγκόλληση, η συναρμολόγηση και η χρήση μηχανισμών.

δ) ixΕξαιρούνται τα εύθραυστα ή μικρά ή ημιτελή τεχνουργήματα και συνιστάται να φέρουν ετικέτα που να αναφέρει τον τίτλο και την ευθύνη.

ε) Η οδηγία ρυθμίζει τα σχετικά με τον τίτλο επί του τεχνουργήματος και επί ημιτελών τεχνουργημάτων από πολύτιμα μέταλλα που προορίζονται για διάθεση στον τελικό καταναλωτή και περιέχει διατάξεις στις οποίες

- προσδιορίζονται οι βασικές απαιτήσεις που πρέπει να τηρούνται κατά την κατασκευή και πριν από τη διάθεση στην κοινοτική αγορά,

- προσδιορίζονται οι διαδικασίες εκτίμησης της συμμόρφωσης,

- προσδιορίζονται οι κανόνες σχετικά με τη θέση και το περιεχόμενο της σφραγίδας,

- προσδιορίζονται οι περιοχές των ονομαστικών τίτλων για κάθε πολύτιμο μέταλλο.

2. Η υφιστάμενη κατάσταση στα κράτη μέλη

2.1. Οι πρακτικές που εφαρμόζονται σήμερα στα κράτη μέλη είναι οι εξής:

- Υποχρεωτική εγχάραξη από τρίτο (Compulsory marking), (UK, IRL, FR, NL, PT και ES), ωστόσο, ήδη εντός της ομάδας αυτής υπάρχουν αποκλίσεις, μεταξύ άλλων, όσον αφορά τις μεθόδους εγχάραξης,

- προαιρετική εγχάραξη από τρίτους, παράλληλα με την υποχρεωτική εγχάραξη (BE και DA), και

- εγχάραξη από τον κατασκευαστή (DE, GR, IT και LUX).

3. Κύρια σημεία του εγγράφου της Επιτροπής

3.1. Η οδηγία δίνει τη δυνατότητα στον κατασκευαστή ή τον εντολοδόχο του που οφείλει να διασφαλίζει τη συμμόρφωση των τεχνουργημάτων, πριν από τη διάθεση στην αγορά, να επιλέξει:

α) Να ακολουθήσει τη διαδικασία δήλωσης ΕΚ συμμόρφωσης με βάση το σύστημα διασφάλισης της ποιότητας των προϊόντων που αναφέρεται στο παράρτημα ΙΙΙ.

β) ixΝα ακολουθήσει τη διαδικασία δηλώσεων ΕΚ συμμόρφωσης που αναφέρεται στο παράρτημα ΙV.

γ) Να υποβάλει τα τεχνουργήματα στην επαλήθευση που αναφέρεται στο παράρτημα V.

3.2. Για την εγχάραξη προβλέπεται η σφραγίδα τίτλου, και η σφραγίδα ευθύνης η οποία συνδέεται με το μικρό γράμμα «e».

3.2.1. Το προαναφερθέν γράμμα «e» χαρακτηρίζει τα νέα τεχνουργήματα που κατασκευάσθηκαν σύμφωνα με τις διατάξεις της οδηγίας.

3.3. Οι σφραγίδες αυτές πιστοποιούν τη συμμόρφωση προς την οδηγία και, ως εκ τούτου, δεν υπάρχει λόγος να τίθεται στα προϊόντα η σήμανση CE. Η οδηγία προβλέπει ότι το σχήμα της σφραγίδας υποδεικνύει το είδος του πολύτιμου μετάλλου που χρησιμοποιήθηκε.

3.4. Η σφραγίδα ευθύνης υποδεικνύει τον κατασκευαστή και τον κοινοποιημένο οργανισμό.

α) Η πρόταση οδηγίας έχει ως βάση το άρθρο 100 Α της συνθήκης και στοχεύει στη διασφάλιση κατάλληλου επιπέδου προστασίας των καταναλωτών.

β) ixΕκτός από τις απαιτήσεις σχετικά με τις σφραγίδες, του κατασκευαστή, εντολοδόχου ή κάθε υπεύθυνου διάθεσης των προϊόντων στην αγορά, προβλέπονται η εξασφάλιση οργανισμών πιστοποίησης και η επικούρηση της Επιτροπής από μόνιμη επιτροπή η οποία συνίσταται δυνάμει της οδηγίας 83/189/ΕΟΚ.

γ) Προβλέπεται μεταβατική περίοδος η οποία επιτρέπει τη διάθεση αποθεμάτων στην αγορά.

δ) ixΕξαιρούνται:

1) τα αντικείμενα από πολύτιμα μέταλλα για οδοντιατρικές προθέσεις και ιατρική χρήση, όπως ορίζεται στην οδηγία 93/22/ΕΟΚ.

2) τα αντικείμενα από πολύτιμα μέταλλα για επιστημονική και τεχνική χρήση.

3) τα μουσικά όργανα ή τμήματα των εν λόγω οργάνων τα οποία κατασκευάζονται από πολύτιμα μέταλλα.

4) τα νομίσματα από πολύτιμα μέταλλα τα οποία έχουν επίσημη τιμή, καθώς και τα νομίσματα και μετάλλια για συλλογή.

5) οι ράβδοι και κόκκοι από πολύτιμα μέταλλα για τραπεζικές χρήσεις.

6) τα αντικείμενα τα οποία είναι κατασκευασμένα από άλλα υλικά εκτός των πολυτίμων μετάλλων και είναι επιστρωμένα με πολύτιμα μέταλλα.

4. Η οικονομική και κοινωνική διάσταση

4.1. Σύμφωνα με διαπιστώσεις της Επιτροπής η αξία της κοινοτικής παραγωγής μόνο για την αγορά χρυσού ανέρχεται περίπου σε 5,6 δισεκατομμύρια Ecu για μετατροπή χρυσού στα τέλη του 1989 άνω των 630 τόννων.

4.1.1. Όσον αφορά τον όγκο απασχόλησης, στον τομέα της χρυσοχοΐας ανέρχεται σε άνω των 56 000 εργαζομένων και υπολογίζονται σε 120 000 οι θέσεις απασχόλησης που διατίθενται συνολικά στην Ευρώπη στην κατασκευή τεχνουργημάτων από πολύτιμο μέταλλο. Σε αυτές πρέπει να προστεθεί ο αριθμός των φορέων που εργάζονται στη διανομή των εν λόγω τεχνουργημάτων, ο οποίος είναι ελαφρά υψηλότερος από εκείνον της κατασκευής.

4.1.2. Στα πέντε κράτη μέλη όπου η μετατροπή πολυτίμων μετάλλων είναι πλέον ανεπτυγμένη, ιδίως στην Ιταλία, την Γαλλία, την Γερμανία, την Ισπανία και το Ηνωμένο Βασίλειο, υπολογίζονται σε περίπου 1 700 οι επιχειρήσεις βιομηχανικής κατασκευής και 13 000 οι επιχειρήσεις βιοτεχνικής κατασκευής.

4.2. Η ΟΚΕ επισημαίνει ωστόσο ότι πέρα από τα στατιστικά στοιχεία της Επιτροπής υπάρχει μεγάλος αριθμός μικρών βιοτεχνιών, που δραστηριοποιούνται στον τομέα αυτό πολλαπλασιάζοντας έτσι το συνολικό αριθμό των ατόμων που απασχολούνται στον τομέα αυτό.

5. Γενικές παρατηρήσεις

5.1. Η ΟΚΕ επιδοκιμάζει τη μεθοδολογία της Επιτροπής καθώς και τη συμμετοχή των κοινωνικών εταίρων, των καταναλωτών και των διεθνών οργανισμών των ενδιαφερόμενων επιχειρήσεων στις εργασίες κατάρτισης του εγγράφου.

5.2. Η ΟΚΕ εφιστά σαφώς την προσοχή στο ότι το πεδίο εφαρμογής της οδηγίας καλύπτει μόνο νέα προϊόντα και δεν αφορά αντίκες και μεταχειρισμένα τεχνουργήματα.

5.3. Η ΟΚΕ πάντα έχει ταχθεί υπέρ των εναρμονισμένων ευρωπαϊκών προτύπων, εφαρμοζόμενων σε όλη την Κοινότητα, διότι αποτελούν την προϋπόθεση για μια αρμονική οικονομική ανάπτυξη και την αύξηση της ανταγωνιστικότητας. Τα πρότυπα αυτά χρησιμεύουν για την αντιμετώπιση των στρεβλώσεων του ανταγωνισμού και συμβάλλουν, κατ'αυτό τον τρόπο, ιδιαίτερα στην προώθηση των μικρομεσαίων επιχειρήσεων (ΜΜΕ).

5.4. Θεωρεί σημαντική την εναρμόνιση των εθνικών τεχνικών κανόνων πιστοποίησης και εγχάραξης που εφαρμόζονται στον τομέα των τεχνουργημάτων από πολύτιμα μέταλλα, προκειμένου να εξαλειφθούν τα εμπόδια ελεύθερης κυκλοφορίας αυτών στην Κοινότητα, να διασφαλισθεί κατάλληλο επίπεδο προστασίας των καταναλωτών αλλά και η νομιμότητα των εμπορικών συναλλαγών.

5.5. Πράγματι οι τρεις υφιστάμενες μέθοδοι πιστοποίησης και εγχάραξης που αναφέρονται στα παραρτήματα ΙΙΙ, ΙV, V και που αποτελούν παραδοσιακή πρακτική στα κράτη μέλη, αποσκοπούν στον ίδιο βαθμό προστασίας και διασφάλισης και ως εκ τούτου θεωρούνται ισοδύναμες.

5.5.1. Η ΟΚΕ φρονεί ότι η παράλειψη του άρθρου 8 (1) (β) και, συνεπώς, και του παραρτήματος ΙV, όπως προτείνεται από ορισμένους, θα καταστήσει αδύνατη την έγκριση της οδηγίας. Η διαδικασία του παραρτήματος ΙV είναι η μόνη που μπορεί στην πράξη να ανταποκριθεί στον έλεγχο των μεγάλων παραγωγών και εξαγωγών χωρών και το παράρτημα ΙV κρίνεται εξίσου αποφασιστικό, για την πλειοψηφία των λοιπών κρατών μελών.

5.6. Η ΟΚΕ επισημαίνει ότι η καθυστέρηση με την οποία υποβλήθηκε η πρόταση οδηγίας οφείλεται κυρίως στις διαφορές απόψεων μεταξύ των ενδιαφερόμενων φορέων.

5.7. Η ΟΚΕ αναγνωρίζει την προσπάθεια της Επιτροπής για εξισορροπημένο περιορισμό των ονομαστικών τίτλων που περιλαμβάνονται στο παράρτημα Ι, με σκοπό να ληφθούν υπόψη οι ιστορικές παραδόσεις αλλά και η συμπεριφορά των καταναλωτών στα κράτη μέλη.

5.7.1. Μια περαιτέρω μείωση των τίτλων στο εγγύς μέλλον, όπως προτείνεται από φορείς, κινδυνεύει να διαταράξει την πρακτική και την παράδοση στον τομέα αυτό.

5.8. Η ΟΚΕ καλεί την Επιτροπή να εξετάσει αν ο κατάλογος εξαιρέσεων του άρθρου 1, παράγραφος 3, πρέπει να περιλαμβάνει ρητά και αντίκες τεχνουργήματα, από πολύτιμα μέταλλα, παλαιά μεταχειρισμένα κοσμήματα (δεύτερο χέρι) καθώς και τα εκποιούμενα τεχνουργήματα από ενεχυροδανειστήρια.

6. Ειδικές παρατηρήσεις

6.1. Στο άρθρο 1, παράγραφος 2, περίπτωση α, η λέξη «λευκόχρυσος» στο ελληνικό κείμενο να αντικατασταθεί με τη λέξη ΠΛΑΤΙΝΗ. Έτσι θα είναι σύμφωνο το κείμενο με όλες τις γλώσσες.

6.2. Αναφορικά με το άρθρο 4, η ΟΚΕ θεωρεί σημαντικό να συμπληρωθεί το εν λόγω άρθρο με μία διάταξη η οποία να καθιστά σαφές ότι και οι τρεις προτεινόμενες μέθοδοι διαδικασίας πιστοποίησης και συμμόρφωσης (παραρτήματα ΙΙ, ΙV, V) είναι ισοδύναμες.

6.3. Η ΟΚΕ θεωρεί δεδομένο ότι η διαδικασία εξέτασης παραπόνων που περιλαμβάνει το άρθρο 7 αποτελεί ακραίο μέσο, που θα χρησιμοποιείται μόνο σε εξαιρετικές περιπτώσεις και με την προϋπόθεση ότι έχουν εξαντληθεί προηγουμένως όλες οι δυνατότητες φιλικής διευθέτησης.

6.4. Όσον αφορά το άρθρο 8 παράγραφος 1, η ΟΚΕ συνιστά να έχει και «ο υπεύθυνος για τη διάθεση στην αγορά» (π.χ. επιχείρηση εισαγωγών και χονδρικής πώλησης) το δικαίωμα να ζητά, να ακολουθείται εκτός από την προβλεπόμενη στο παράρτημα V διαδικασία και η διαδικασία δηλώσεως ΕΚ συμμόρφωσης, των παραρτημάτων ΙΙΙ και ΙV. Τούτο είναι απαραίτητο για να αποφεύγονται δυσμενείς μεταχειρίσεις εις βάρος μορφών διανομής του κλάδου. Πρέπει ωστόσο να διασφαλισθεί ότι δεν θα δύνανται να προκύψουν καταχρηστικές πρακτικές κατά την εισαγωγή από τρίτες χώρες.

6.5. Αναφορικά με το σημείο 3, του άρθρου 8, της οδηγίας, σύμφωνα με την οποία ο κατασκευαστής ή εντολοδόχος ή, κατά περίπτωση, ο υπεύθυνος για τη διάθεση στην αγορά, πρέπει να απευθύνεται σε κοινοποιημένο οργανισμό που μπορεί να επιλέξει για την πραγματοποίηση ελέγχων που προβλέπονται στο πλαίσιο της διαδικασίας εκτίμησης και συμμόρφωσης, η ΟΚΕ συμφωνεί με πρακτικές που είναι στα πλαίσια του εφικτού και δεν παρακωλύουν την παραγωγικότητα, δεν θέτουν σε κίνδυνο θέσεις απασχόλησης και δεν αυξάνουν το κόστος παραγωγής, ιδιαίτερα για τους μικρούς κατασκευαστές (ΜΜΕ) και τις βιοτεχνίες.

6.6. Η ΟΚΕ προτείνει στην Επιτροπή την επαναδιατύπωση του άρθρου 9, παράγραφος 4, ούτως ώστε να μην έρχεται σε αντίθεση με το άρθρο 7 Α της Συνθήκης ΕΟΚ το οποίο αναφέρεται στην υλοποίηση της εσωτερικής αγοράς. Κατά κανόνα, η ελεύθερη κυκλοφορία εμπορευμάτων υλοποιείται καλύτερα μέσω της αμοιβαίας αναγνώρισης.

6.7. Αναφορικά με το άρθρο 10, η Επιτροπή οφείλει να λάβει μέτρα ώστε η καταχώρηση των σφραγίδων ευθύνης στα εθνικά μητρώα να γίνεται με ισότιμο τρόπο σε όλα τα κράτη μέλη.

6.7.1. Λαμβάνοντας γνώση της εκπονηθείσας από την Επιτροπή μελέτης για τις διαφορετικές σφραγίδες που υπάρχουν στην ΕΚ (πλέον των 100 000), πολλές από τις οποίες, ενδεχομένως, να είναι όμοιες, η ΟΚΕ επισημαίνει ότι πρέπει να αποφευχθεί ο κίνδυνος πιθανών συγχύσεων.

6.8. Σχετικά με το άρθρο 13 η ΟΚΕ επισημαίνει στην Επιτροπή ότι θεωρείται ως υπερβολή η απαίτηση για ειδικά πιστοποιητικά συμμόρφωσης, σύμφωνα με το παράρτημα VΙΙΙ, για τα μικρά, εύθραυστα και πολύ συχνά φθηνά τεχνουργήματα. Η ΟΚΕ θεωρεί ότι θα επαρκούσε μια δήλωση στο τιμολόγιο και στην απόδειξη πώλησης.

6.9. Η ΟΚΕ συμφωνεί με το παράρτημα Ι που αφορά τους ονομαστικούς τίτλους για τα τεχνουργήματα από πολύτιμα μέταλλα σε χιλιοστά και καταργεί την ένδειξη σε καράτια.

6.10. Επειδή η επίστρωση έχει απλώς διακοσμητικό χαρακτήρα και καμμία σημασία όσον αφορά την περιεκτικότητα του τεχνουργήματος σε πολύτιμα μέταλλα, η ΟΚΕ προτείνει να διαγραφεί το σημείο 4 του παραρτήματος ΙΙ.

6.11. Η ΟΚΕ θεωρεί τη σφραγίδα ευθύνης εξίσου σημαντική με τη σφραγίδα του τίτλου, γι'αυτό προτείνει στην Επιτροπή να συμπεριλάβει στις βασικές απαιτήσεις του παραρτήματος ΙΙ και τη σφραγίδα ευθύνης.

7. Συμπεράσματα

7.1. Η ΟΚΕ επιδοκιμάζει βασικά την πρόταση οδηγίας επειδή συμβάλλει ουσιαστικά στην προστασία των συμφερόντων των καταναλωτών και στην ενίσχυση της ανταγωνιστικότας, κυρίως των ΜΜΕ.

7.2. Η ΟΚΕ επιδοκιμάζει τη μεθοδολογία της Επιτροπής αλλά και τη συμμετοχή των κοινωνικών εταίρων, των καταναλωτών και των διεθνών οργανισμών των ενδιαφερομένων επιχειρήσεων στις εργασίες κατάρτισης της πρότασης οδηγίας.

7.3. Η ΟΚΕ χαίρεται, επίσης, για το γεγονός ότι η Επιτροπή, κατά την οριοθέτηση του ονομαστικού τίτλου, έλαβε με ισορροπημένο τρόπο υπόψη τις παραδόσεις και πρακτικές που επικρατούν στα κράτη μέλη.

7.4. Θα πρέπει να ληφθούν μέτρα ώστε η εφαρμογή της οδηγίας να μην επιδράσει αρνητικά στην ανταγωνιστικότητα των ΜΜΕ αλλά και της βιοτεχνίας.

Βρυξέλλες, 23 Μαρτίου 1994.

Ο Πρόεδρος της

Οικονομικής και Κοινωνικής Επιτροπής

Susanne TIEMANN

(1) ΕΕ αριθ. C 318 της 25. 11. 1993, σ. 5.

ΠΑΡΑΡΤΗΜΑ 1 στη γνωμοδότηση της Οικονομικής και Κοινωνικής Επιτροπής

Κατάλογος παρόντων και αντιπροσωπευόμενων μελών που υπερψήφισαν τη γνωμοδότηση:

Κυρίες και Κύριοι ARENA, ATTLEY, BAGLIANO, BASTIAN, BELL, BELTRAMI, BERNABEI, BERNS, BLESER, BOISSEREE, BORDES-PAGES, BOTTAZZI, ΜΠΡΕΔΗΜΑ-ΣΑΒΒΟΠΟΥΛΟΥ, BRIESCH, CARROLL, CASSINA, CAVALEIRO BRANDAΥ, CHEVALIER, COLOMBO, D'ELIA, ΔΙΑΠΟΥΛΗΣ, DONCK, ΝΤΟΥΒΗΣ, EULEN, FLUM, FRERICHS, GAFO FERNΑNDEZ, GARDNER, GAUTIER, GEUENICH, GHIGONIS, GIACOMELLI, GIESECKE, GOMEZ MARTINEZ, GOTTERO, GREEN, GROBEN, HAGEN, von HAUS, HOVGAARD JAKOBSEN, KARGAARD, ΚΑΖΑΖΗΣ, ΚΟΡΦΙΑΤΗΣ, ΚΟΡΥΦΙΔΗΣ, LACA MARTIN, LAPPAS, LAUR, LIVERANI, MANTOVANI, MARGALEF MASIA, MASUCCI, MAYAYO BELLO, MERCE JUSTE, MERCIER, MEYER-HORN, MOLINA VALLEJO, MUΡIZ GUARDADO, NIELSEN BENT, NIELSEN PREBEN, PARDON, PASQUALI, ΠΑΥΛΟΠΟΥΛΟΣ, PELLARINI, PELLETIER R., PETERSEN, ΠΕΤΡΟΠΟΥΛΟΣ, PRICOLO, PROUMENS, QUEVEDO ROJO, REA, RODRIGUEZ DE AZERO Y DEL HOYO, RODRIGUEZ GARCIA-CARO, ROMOLI, SALA, SANTILLAN CABEZA, SAUWENS, SCHADE-POULSEN, SCHMIDT, SCHMITZ, von SCHWERIN, SCULLY, SOLARI, ΣΠΥΡΟΥΔΗΣ, STECHER NAVARRA, ΘΕΩΝΑΣ, WALDACK, ZUFIAUR NARVAIZA.

Κατάλογος παρόντων και αντιπροσωπευόμενων μελών που καταψήφισαν τη γνωμοδότηση:

Κυρίες και Κύριοι ATAΝDE-FERREIRA, van den BURG, VASCO CAL, CONNELLAN, DAVISON, DAWSON, van DIJK, DRAIJER, ELSTNER, ETTY, FORGAS I CABRERA, FRANDI, GERMOZZI, GREDAL, HILKENS, JASCHICK, JENKINS, KAFKA, KIELMAN, de KNEGT, LINSSEN, LITTLE, LUSTENHOUWER, LYNCH, LYONS, MADDOCKS, McGARRY, MOBBS, MORELAND, NOORDWAL, RAMAEKERS, REBUFFEL, SΑ BORGES, SANDERSON, SANTIAGO, SANTOS, SEQUEIRA, SILVA, STOKKERS.

Κατάλογος παρόντων ή αντιπροσωπευόμενων μελών που απέσχον της ψηφοφορίας για τη γνωμοδότηση:

Κύριοι BAEZA, BEALE, BENTO GONΗALVES, DUNKEL, PEARSON, WHITWORTH.

ΠΑΡΑΡΤΗΜΑ 2 στη γνωμοδότηση της Οικονομικής και Κοινωνικής Επιτροπής

Η ακόλουθη τροπολογία (αντιγνωμοδότηση), η οποία υπερψηφίστηκε τουλάχιστον από το ένα τέταρτο των ψηφισάντων, απορρίφθηκε κατά τη διάρκεια των συζητήσεων:

Η τελευταία πρόταση πριν από το σημείο 1 «Εισαγωγή», να αντικατασταθεί από την ακόλουθη παράγραφο:

«Η ΟΚΕ συμφωνεί με την εναρμόνιση των εθνικών διατάξεων που ισχύουν για τα πολύτιμα μέταλλα, λαμβάνει γνώση της πρότασης της Επιτροπής και διατυπώνει τις ακόλουθες παρατηρήσεις.»

Αιτιολογία

Αναγνωρίζεται ότι η υλοποίηση της εσωτερικής αγοράς στον τομέα αυτό καθιστά αναγκαία την εναρμόνιση των εθνικών διατάξεων. Η πρόταση της Επιτροπής παρουσιάζει επίσης πολλά προβλήματα, ακόμη και σε ουσιαστικά σημεία, κρίνεται γι'αυτό αναγκαίο να προσαρμοστεί η πρόταση.

Να προστεθεί το ακόλουθο νέο σημείο 1.1

«Η εσωτερική αξία πολύτιμων μετάλλων όπως του χρυσού, του άργυρου, της πλατίνης και του παλλάδιου στην οποία προστίθεται αξία όταν τα μέταλλα αυτά χρησιμοποιούνται για την κατασκευή τεχνουργημάτων, είναι πάρα πολύ υψηλή και ο κίνδυνος απάτης είναι αρκετά έντονος. Ο αγοραστής δεν έχει, κατά κανόνα, τη δυνατότητα να εξακριβώσει την περιεκτικότητα σε πολύτιμο μέταλλο ενός τεχνουργήματος, με βάση τα εξωτερικά του χαρακτηριστικά. Είναι γι'αυτό αναγκαίο να δίδεται η περιεκτικότητα και να παρέχεται σχετική εγγύηση. Τα περισσότερα κράτη μέλη έχουν συνειδητοποιήσει το πρόβλημα αυτό και έχουν θεσπίσει από καιρό νόμους για τη ρύθμιση του εμπορίου με πολύτιμα μέταλλα.»

Αιτιολογία

Με τη συμπλήρωση του κειμένου του σχεδίου γνωμοδότησης προσπαθούμε να υπογραμμίσουμε τη σημασία μιας αποτελεσματικής ρύθμισης.

Η αρίθμηση των σημείων που ακολουθούν να τροποποιηθούν αναλόγως, δηλαδή το σημείο 1.1 γίνεται 1.2 κτλ. έως το σημείο 5.

Το κείμενο της γνωμοδότησης, από το σημείο 5 και μετά να αντικατασταθεί από το ακόλουθο κείμενο:

«5. Γενικές παρατηρήσεις

5.1. Η ΟΚΕ συμφωνεί καταρχήν με την εναρμόνιση των εθνικών ρυθμίσεων σχετικά με τα τεχνουργήματα από πολύτιμα μέταλλα. Επειδή η εναρμόνιση του τομέα αυτού έχει σημασία, αφενός για να υπάρξουν ευνοϊκές συνθήκες ανταγωνισμού και αφετέρου για την προστασία του καταναλωτή, η ΟΚΕ διερωτάται μήπως θα ήταν ορθότερο να ληφθεί ως νομική βάση της οδηγίας, εκτός από το άρθρο 100 Α και το άρθρο 129 Α.

5.2. Η ΟΚΕ κρίνει ότι, τόσο με βάση το άρθρο 129 Α όσο και με βάση το άρθρο 100 Α της Συνθήκης, είναι απολύτως αναγκαίο να επιδιωχθεί κατά την επεξεργασία των εναρμονιστικών διατάξεων για τον τομέα των τεχνουργημάτων από πολύτιμα μέταλλα, ένα υψηλό επίπεδο προστασίας των καταναλωτών. Ενόψει των ανωτέρω το τμήμα καλεί την Επιτροπή να εξετάσει αν η μέθοδος πιστοποίησης, που έχει υιοθετήσει, ανταποκρίνεται στις διατάξεις των σχετικών άρθρων της Συνθήκης και ιδιαίτερα, να εξετάσει τη δυνατότητα να καταστούν αυστηρότερες οι διαδικασίες πιστοποίησης που περιλαμβάνονται στα παραρτήματα ΙΙΙ και ΙV.

5.3. Οι τρεις υφιστάμενες μέθοδοι πιστοποίησης και εγχάραξης που αναφέρονται στα παραρτήματα 3, 4 και 5 πρέπει να αποσκοπούν στον ίδιο βαθμό προστασίας και διασφάλισης ώστε να θεωρούνται ισοδύναμες.

5.4. Η ΟΚΕ έλαβε με ικανοποίηση γνώση της δήλωσης ότι στα πλαίσια της προετοιμασίας της οδηγίας διεξήχθησαν διαβουλεύσεις με τους κοινωνικούς εταίρους, τους καταναλωτές και τους διεθνείς οργανισμούς των ενδιαφερόμενων επιχειρήσεων.

Επιθυμεί, ωστόσο, να επισημάνει ότι ακόμη και η ίδια η Επιτροπή αναφέρει στην αιτιολογική της έκθεση ότι εκφράστηκαν σοβαροί ενδοιασμοί έναντι της πρότασης, κυρίως της οργάνωσης των καταναλωτών BEUC.

5.5. Η Επιτροπή στηρίζει την πρότασή της στις υφιστάμενες πρακτικές παραγωγής και ελέγχου στην Κοινότητα. Παρόμοια προσέγγιση μπορεί να γίνει, κατά τη γνώμη της ΟΚΕ, δεκτή μόνον εφόσον πρόκειται για ισοδύναμες πρακτικές ελέγχου. Η ΟΚΕ κρίνει ότι οι τρεις μέθοδοι πιστοποίησης που προτείνει η Επιτροπή στα παραρτήματα ΙΙΙ, ΙV και V διαφέρουν τόσο πολύ μεταξύ τους, ώστε να μην μπορεί να γίνεται λόγος για ισοδυναμία. Η ΟΚΕ παραπέμπει σχετικά σε μια πρόσφατη σχετική μελέτη του πολυτεχνείου του Eindhoven που δημοσιεύτηκε στις 7 Μαρτίου 1994 και καταρτίσθηκε από τον καθηγητή Δρ. Ir. A. C. Brombacher.

Η ΟΚΕ φοβάται μήπως η εφαρμογή της πρότασης της Επιτροπής οδηγήσει σε μείωση του επιπέδου προστασίας των καταναλωτών σε έξι, τουλάχιστον, κράτη μέλη, όπου, προς το παρόν, εφαρμόζεται μια διαδικασία εγχάραξης μέσω τρίτου μέρους.

5.6. Η ΟΚΕ εκφράζει σοβαρούς ενδοιασμούς έναντι της πρότασης που περιλαμβάνεται στο παράρτημα ΙV της πρότασης, διότι το παράρτημα αυτό στηρίζεται σε μεγάλο βαθμό στην προϋπόθεση ότι ο κατασκευαστής προσφέρει την κατάλληλη οργάνωση χωρίς να ελέγχεται από έναν τρίτο παράγοντα. Αν και η πρόταση αναφέρει τη δυνατότητα ελέγχου, διαπιστώνεται ότι δεν προβλέπεται καμμία σχετική διαδικασία ούτε στην ίδια την πρόταση της Επιτροπής ούτε υπάρχει παρόμοια δυνατότητα μέσω της εφαρμογής ενός ισχύοντος ευρωπαϊκού πρότυπου.

5.7. Η ΟΚΕ καλεί την Επιτροπή να τροποποιήσει την πρόταση που διατυπώνει στο παράρτημα ΙΙΙ κατά τέτοιο τρόπο, ώστε η προτεινόμενη διασφάλιση της ποιότητας όπως περιγράφεται στο πρότυπο 29003 να ανταποκρίνεται απόλυτα με το πρότυπο 29002. Αυτό θα μπορούσε να αποτελέσει ικανοποιητική λύση όχι απλώς για τις χώρες οι οποίες γνωρίζουν μόνο τη μέθοδο του παραρτήματος V αλλά και για τις χώρες στις οποίες επιτρέπεται στον κατασκευαστή να επιθέτει, σύμφωνα με το παράρτημα ΙΙΙ ο ίδιος τη σφραγίδα ευθύνης.

5.8. Η ΟΚΕ κρίνει ότι, αντίθετα από ό,τι προτείνει η Επιτροπή, είναι απαραίτητο να περιληφθούν στην οδηγία εκτός από τα καινούργια και τα μεταχειρισμένα προϊόντα. Αντίθετα οι αντίκες πρέπει να εξαιρούνται. Στον τομέα αυτό λειτουργεί μια σημαντική αγορά μεταχειρισμένων αντικειμένων. Επειδή η διαφορά μεταξύ μεταχειρισμένων και νέων αντικειμένων είναι συχνά δύσκολο, αν όχι αδύνατο, να εξακριβωθεί, πρέπει να ληφθούν απαραίτητα μέτρα.

5.9. Αναφορικά με το άρθρο 10, η Επιτροπή οφείλει να λάβει μέτρα ώστε η καταχώρηση των σφραγίδων ευθύνης στα εθνικά μητρώα να γίνεται με ισότιμο τρόπο σε όλα τα κράτη μέλη.

5.9.1. Λαμβάνοντας γνώση της εκπονηθείσας από την Επιτροπή μελέτης για τις διαφορετικές σφραγίδες που υπάρχουν στην ΕΚ (πλέον των 100 000), πολλές από τις οποίες, ενδεχομένως, να είναι όμοιες, το τμήμα επισημαίνει ότι πρέπει να αποφευχθεί ο κίνδυνος πιθανών συγχύσεων. Ο κίνδυνος αυτός μπορεί να αποφευχθεί εφόσον καταστεί υποχρεωτική και η χάραξη του συμβόλου του γνωστοποιημένου οργανισμού επί του προϊόντος.»

Αιτιολογία

Κατ'αντίθεση προς τη θέση που διατυπώνεται στη γνωμοδότηση του τμήματος πιστεύω ότι η πρόταση της Επιτροπής δεν προσφέρει πλήρεις εγγυήσεις τόσο για τους παραγωγούς όσο και τους εμπόρους, που δραστηριοποιούνται στον τομέα, αλλά και για τους αγοραστές (καταναλωτές), οι οποίοι χωρίς σαφή εγγύηση δεν μπορούν να αναγνωρίσουν την αξία του πολύτιμου μετάλλου σε ένα προϊόν στον κλάδο αυτό. Καθιέρωση του συστήματος που προτείνει η Επιτροπή, βάσει του οποίου δύναται να γίνεται επιλογή μεταξύ τριών δυνατοτήτων, που κατά τη γνώμη μου, παρουσιάζουν μεγάλες διαφορές, όσον αφορά την εγγύηση που πρέπει να δίδεται, θα οδηγήσει μακροπρόθεσμα σε μια ευρωπαϊκή ρύθμιση του κατώτατου επιπέδου από τα τρία που επιτρέπονται 7 τούτο θα είναι αντίθετο τόσο με το άρθρο 100 Α, παράγραφος 3, όσο και με το νέο άρθρο 129 Α.

Από τα κοινοτικά κράτη τη στιγμή αυτή το Η. Βασίλειο, η Ιρλανδία, η Γαλλία, η Ολλανδία, η Πορτογαλία και η Ισπανία επιβάλλουν υποχρεωτική πιστοποίηση από τρίτο μέρος. Στο Βέλγιο και τη Δανία υπάρχει η προαιρετική εγχάραξη μέσω τρίτου μέρους σύμφωνα με την εκλογή του παραγωγού. Η Γερμανία, η Ελλάδα, η Ιταλία και το Λουξεμβούργο, τέλος, αρκούνται σε εγχάραξη του παραγωγού.

Θα επιθυμούσα με το δεδομένο αυτό σαν βάση εκκίνησης να προτείνω την αναζήτηση μιας εναρμόνισης των ρυθμίσεων στον κλάδο για μια λύση που θα περιέχει, οπωσδήποτε, μια ισοδύναμη εγχάραξη μέσω τρίτου μέρους. Με τον τρόπο αυτό θα διασφαλισθεί η εμπιστοσύνη των σχετικών επιχειρηματιών αλλά και των αγοραστών (καταναλωτών).

Αποτέλεσμα της ψηφοφορίας

Ψήφοι υπέρ: 37, ψήφοι κατά: 95, αποχές: 6.

ΠΑΡΑΡΤΗΜΑ 3 στη γνωμοδότηση της Οικονομικής και Κοινωνικής Επιτροπής

Κατάλογος των παρόντων και αντιπροσωπευόμενων μελών που υπερψήφισαν την αντιγνωμοδότηση:

Κυρίες και Κύριοι ATAΝDE-FERREIRA, van den BURG, VASCO CAL, CONNELLAN, DAVISON, DAWSON, van DIJK, DRAIJER, ELSTNER, ETTY, GREDAL, von HAUS, HILKENS, JASCHICK, JENKINS, KIELMAN, de KNEGT, LINSSEN, LITTLE, LUSTENHOUWER, LYONS, MADDOCKS, McGARRY, MORELAND, NOORDWAL, PEARSON, REA, SΑ BORGES, SANDERSON, SANTIAGO, SANTOS, SCULLY, SEQUEIRA, SILVA, SPEIRS, STOKKERS, WHITWORTH.

Κατάλογος των παρόντων και αντιπροσωπευόμενων μελών που καταψήφισαν την αντιγνωμοδότηση:

Κύριοι ARENA, ATTLEY, BAGLIANO, BARBAGLI, BASTIAN, BELL, BELTRAMI, BERNABEI, BERNS, BLESER, BOISSEREE, BONVICINI, BORDES-PAGES, BOTTAZZI, ΜΠΡΕΔΗΜΑ-ΣΑΒΒΟΠΟΥΛΟΥ, BRIESCH, CARROLL, CASSINA, CAVALEIRO BRANDAΥ, CHEVALIER, COLOMBO, DECAILLON, D'ELIA, ΔΙΑΠΟΥΛΗΣ, DONCK, ΝΤΟΥΒΗΣ, EULEN, FERNΑNDEZ, FLUM, FORGAS I CABRERA, FRANDI, FRERICHS, GAFO FERNANDEZ, GARDNER, GAUTIER, GERMOZZI, GEUENICH, GHIGONIS, GIACOMELLI, GIESECKE, GOMEZ MARTINEZ, GOTTERO, GREEN, GROBEN, HAGEN, HOVGAARD JAKOBSEN, KAARIS, KARGAARD, ΚΑΖΑΖΗΣ, ΚΟΡΦΙΑΤΗΣ, ΚΟΡΥΦΙΔΗΣ, LACA MARTIN, LAPPAS, LAUR, LIVERANI, LYNCH, MANTOVANI, MARGALEF MASIA, MASUCCI, MAYAYO BELLO, MERCE JUSTE, MERCIER, MEYER-HORN, MOLINA VALLEJO, MUΡIZ GUARDADO, NIELSEN BENT, NIELSEN PREBEN, NIERHAUS, PARDON, PASQUALI, ΠΑΥΛΟΠΟΥΛΟΣ, PELLARINI, PELLETIER R., PETERSEN, ΠΕΤΡΟΠΟΥΛΟΣ, PRICOLO, PROUMENS, QUEVEDO ROJO, RAMAEKERS, REBUFFEL, RODRIGUEZ DE AZERO Y DEL HOYO, RODRIGUEZ GARCIA-CARO, ROMOLI, SALA, SAUWENS, SCHADE-POULSEN, SCHMIDT, SCHMITZ, SOLARI, ΣΠΥΡΟΥΔΗΣ, STECHER NAVARRA, ΘΕΩΝΑΣ, VANDERMEEREN, WALDACK, ZUFIAUR NARVAIZA.

Κατάλογος των παρόντων ή αντιπροσωπευόμενων μελών που απέσχον της ψηφοφορίας:

Κύριοι BEALE, BENTO GONΗALVES, BLACK, DUNKEL, KAFKA, MOBBS.

ΠΑΡΑΡΤΗΜΑ 4 στη γνωμοδότηση της Οικονομικής και Κοινωνικής Επιτροπής

Η ακόλουθη τροπολογία, η οποία υπερψηφίστηκε τουλάχιστον από το ένα τέταρτο των ψηφισάντων, απορρίφθηκε κατά τη διάρκεια των συζητήσεων.

Σελίδα 6 - Σημείο 7.1

Να προστεθούν τα εξής στο τέλος του σημείου:

«Το τμήμα ανησυχεί μήπως μειωθεί το επίπεδο προστασίας του καταναλωτή σε έξι τουλάχιστον κράτη μέλη στα οποία σήμερα ισχύουν ανεξάρτητες διαδικασίες πιστοποίησης από τρίτους.»

Αποτέλεσμα της ψηφοφορίας

Ψήφοι υπέρ: 44, ψήφοι κατά: 75, αποχές: 10.